Kazım Qurbanov

Kazım Xanlar oğlu Qurbanov (12 avqust 1988, Bakı) — Azərbaycan Milli İdman Növləri Assosiasiyasının prezidenti, Azərbaycan Respublikasının Əməkdar məşqçisi, Azərbaycan Milli Olimpiya Komitəsinin üzvü.

 Həyatı 
Kazım Qurbanov 12 avqust 1988-ci ildə Bakı şəhərində anadan olmuşdur.

1995-ci ildə Yasamal rayonunun 21 saylı orta məktəbinə daxil olmuş, 2006-cı ildə həmin məktəbi bitirmişdir.

2006–2010-cu illərdə Azərbaycan Dövlət İqtisad Universitetinin "İqtisadiyyatın hüquqi tənzimlənməsi" ixtisası üzrə təhsil almış, universiteti fərqlənmə diplomu ilə bitirmişdir.
2021–2025-ci illərdə Azərbaycan Respublikasının Prezidenti yanında Dövlət İdarəçilik Akademiyasının Dövlət və Bələdiyyə İdarəetməsi fakültəsində təhsil almışdır.

2006-cı ildən milli güləş növləri ilə məşğul olmuş, milli güləş üzrə idman ustalığına namizəd dərəcəsi almışdır.
2010–2011-ci illərdə həqiqi hərbi xidmətdə olmuşdur.

 Fəaliyyəti 
Kazım Qurbanov 2012-ci ildə Azərbaycan Milli İdman Növləri Assosiasiyasının vitse-prezidenti, 2019-cu ildə I vitse-prezidenti, 2021-ci ildən isə həmin Assosiasiyanın prezidenti seçilmişdir.

2014–2016-cı illərdə Azərbaycan Dövlət Mədəniyyət və İncəsənət Universitetinin İdman Klubunun sədri vəzifəsində çalışmışdır.
2014-cü ildə Azərbaycan Zorxana İdman Federasiyasının I vitse-prezidenti seçilmişdir.
2018–2020-ci illərdə Dövlət Gömrük Komitəsinin "Gömrükçü FK" idman klubunda idman təlimi və xüsusi fiziki hazırlıq şöbəsinin inspektoru olmuşdur.

2019-cu ildə Azərbaycan Respublikasının Prezidenti tərəfindən "Əməkdar məşqçi" fəxri adına layiq görülmüşdür.

2023-cü ildə idmançılarının beynəlxalq turnirlərdə qazandığı uğurları şəhidlərə ithaf etmişdir.

 Beynəlxalq fəaliyyəti 
Kazım Qurbanov Dünya Etnoidman Konfederasiyasının üzvü və eyni zamanda Azərbaycan Milli Olimpiya Komitəsinin üzvüdür.

 Elmi fəaliyyəti 
Kazım Qurbanov idman və təlim metodikası üzrə bir neçə elmi məqalənin və metodik vəsaitin müəllifidir.

 Ailəsi 
Ailəlidir, üç övladı var.
Atası professor Xanlar Qurbanov — SSRİ idman ustası, Əməkdar məşqçi, pedaqoji elmlər üzrə fəlsəfə doktoru, "Tərəqqi" medalı laureatı olmuşdur.

 Təltif və mükafatları 
 2019 — Azərbaycan Respublikasının Əməkdar məşqçisi
 2021 — Azərbaycan Milli İdman Növləri Assosiasiyasının prezidenti seçilmişdir
 2023 — Dünya Etnoidman Konfederasiyasının üzvü

 İstinadlar 

Kateqoriya:Azərbaycan Respublikasının əməkdar məşqçiləri
Kateqoriya:Azərbaycan idman xadimləri
Kateqoriya:Azərbaycan məşqçiləri
Kateqoriya:Azərbaycan Milli Olimpiya Komitəsinin üzvləri